da en da nl ca da da da es da da da da da da da da da nb da da da nb da da da da da da da da da da da da da da en en da de da en en da da da da da da da da da da de da da da da da da da da da da da da da nl da en da da es nl da
Nyt forpligtende partnerskab skal gøre det sundere at gå på arbejde | Det Nationale Forskningscenter for Arbejdsmiljø
16.5.2022 15:25:07 CEST | Det Nationale Forskningscenter for Arbejdsmiljø
I alt 12 organisationer har skrevet under på en forpligtende aftale, der skal fremme medarbejdernes sundhed gennem arbejdet og arbejdsopgaverne. Blandt andet FH, DA, KL er med i aftalen, der ledes af Det Nationale Forskningscenter for Arbejdsmiljø.
”Formålet er at styrke det gode, lange arbejdsliv ved at bidrage til, at der skabes et arbejdsmiljø, der fremmer sundheden på arbejdspladserne.”
Sådan er formålet med partnerskabet beskrevet i aftalen, der er skrevet under af repræsentanter fra følgende parter:
3F – Faglig Fælles Forbund
FOA – Fag og Arbejde
KL – Kommunernes Landsforening
Forsikring og Pension (F&P)
Beskæftigelsesminister Peter Hummelgaard ser frem til, at sundhedsmiljø kommer endnu mere på banen på de danske arbejdspladser:
- Et stærkt, sundt og velstående arbejdsmarked bygger på et bæredygtigt arbejdsmiljø. Derfor er det en rigtig god idé at investere i sundhedsmiljø på de danske arbejdspladser. Det er både med til at reducere sygefraværet og forbedre arbejdsmiljøet, og giver virksomhederne et økonomisk incitament til at sikre et bedre arbejdsmiljø.
Direktør på NFA Steffen Bohni er glad for, at NFA får lov til at stå i spidsen for samarbejdet.
- Den her aftale kommer til at sætte sundhedsmiljø endnu mere på dagsorden på de danske arbejdspladser. Partnerskabet repræsenterer både myndigheder, arbejdsmarkedets parter og vigtige interessenter og organisationer i forhold til arbejdsmiljøet, så vi håber, at det vil give mulighed for et stort samfundsmæssigt aftryk, siger
Både arbejdstager og –giver parterne er med i aftalen, der løber frem til og med 2024:
- Partnerskab på tværs er afgørende, og vi når kun i mål, hvis vi ud fra vores forskellige perspektiver samarbejder om at sikre, at arbejdet bliver organiseret og tilrettelagt, så det fremmer lønmodtagernes sundhed uden at gå på kompromis med arbejdets kvalitet og produktivitet, siger Morten Skov, næstformand i FH. Han understreger:
- Hver for sig har hverken arbejdsmiljø- eller sundhedsfremmetilgangen i tilstrækkelig grad kunnet styrke FH-lønmodtagergruppernes sundhed. Sundhedsmiljø har derfor et virkelig stort potentiale, idet denne tilgang integrerer arbejdsmiljø med sundhedsfremme.
Også i DA ser de et stort potentiale i partnerskabet, der kan tænke nye løsninger på tværs de mange aktører:
- Det er ikke længere tilstrækkeligt med et godt arbejdsmiljø, og mange virksomheder har allerede tilbud om sundhedsfremme til medarbejderne. Med sundhedsmiljø vil vi tænke sundhedsfremme sammen med udførelsen af arbejdet. Det handler om at tænke nyt og skabe videnskabeligt grundlag for, hvordan virksomhederne kan bidrage til danskernes sundhed på en ny måde, siger Christina Sode Haslund, der er arbejdsmiljøchef i DA.
Sundhedsmiljø er en ny tilgang til sundhedsfremme på arbejdspladsen, der handler om at designe et sundhedsskabende arbejdsmiljø, hvor man bliver sundere alene ved at gå på arbejde og udføre sine arbejdsopgaver.
- Ved at indarbejde sundhedsfremme i den måde arbejdet organiseres og udføres bliver sundhedsmiljø en mere bæredygtig tilgang sammenlignet med tidligere sundhedsfremmeindsatser på arbejdspladsen, siger Andreas Holtermann, forskningschef, NFA.
Missionen med partnerskabet er at gøre Sundhedsmiljø til en udbredt tilgang på landets arbejdspladser, så den enkelte medarbejder, kollega, leder og organisation kan være med til at fremme det sunde og gode arbejdsliv for alle.
Andreas HoltermannProfessor MSO cand.scient., ph.d
Line FlatauKommunikationskonsulentDet Nationale Forskningscenter for Arbejdsmiljø
Læs mere om sundhedsmiljø
Se nyheden på NFA's hjemmeside
Information om Det Nationale Forskningscenter for Arbejdsmiljø
Det Nationale Forskningscenter for Arbejdsmiljø
39 16 52 00http://www.nfa.dk
Det Nationale Forskningscenter for Arbejdsmiljø (NFA) forsker, formidler og uddanner, og bidrager dermed til at udvikle et sundt og sikkert arbejdsmiljø i Danmark
Følg pressemeddelelser fra Det Nationale Forskningscenter for Arbejdsmiljø
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Det Nationale Forskningscenter for Arbejdsmiljø
En måneds sygefravær årligt: Angst og depression svækker tilknytningen til arbejdsmarkedet1.9.2022 06:15:00 CEST | Pressemeddelelse
Medarbejdere med angst og/eller depression har væsentlig dårligere tilknytning til arbejdsmarkedet. Sammenhængen er især stærk blandt kvinder over 48 år, der i gennemsnit har en måneds sygefravær mere årligt, hvis de rammes af angst og depression.
3,5 millioner til forskning i arbejdsulykker på erhvervsuddannelser24.8.2022 08:31:19 CEST | Pressemeddelelse
Et nyt forskningsprojekt med Det Nationale Forskningscenter for Arbejdsmiljø i spidsen skal undersøge mulighederne for bedre forebyggelse af arbejdsulykker på danske erhvervsuddannelser.
Medarbejdere, der udsættes for mobning på arbejdet, har større risiko for selvmord22.6.2022 08:55:58 CEST | Pressemeddelelse
Medarbejdere har en højere risiko for selvmordsforsøg eller fuldbyrdet selvmord, hvis de har oplevet mobning, sammenlignet med medarbejdere der ikke har været udsat for mobning. Sammenhængen er særligt stærk blandt mænd.
Forskning viser sammenhæng mellem arbejdsrelateret stress og tidligere kronisk sygdom16.6.2022 09:46:32 CEST | Pressemeddelelse
Arbejdstagere med et stressende arbejde har en øget risiko for at få en kronisk sygdom tidligere i livet end arbejdstagere uden et stressende arbejde. Risikoen er størst for mænd, hvor en kronisk sygdom i gennemsnittet opstår 10 måneder tidligere, hvis de arbejder i job med høj risiko for arbejdsrelateret stress.
NFA-rapport baner vejen for en fælles standard for ulykkesopgørelser i byggeriet3.6.2022 07:00:00 CEST | Pressemeddelelse
Det Nationale Forskningscenter for Arbejdsmiljø (NFA) har afdækket mulighederne for at udvikle en ny standard for ulykkesopgørelser, som vil gøre det muligt at sammenligne antal og typer af ulykker på tværs af store byggepladser. En række af Danmarks største offentlige bygherrer vil arbejde videre med projektet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022